KOMISSION PÄÄTÖS,
tehty 24 päivänä syyskuuta 1996,
komission päätösten 91/270/ETY ja 92/471/ETY muuttamisesta sekä naudansukuisten kotieläinten alkioiden tuonnista Argentiinasta (ETA:n kannalta merkityksellinen teksti) (96/572/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1), sellaisena kuin se on viimeksi muutettuna direktiivillä 94/113/EY (2), ja erityisesti sen 7, 9 ja 10 artiklan,
sekä katsoo, että
luettelo kolmansista maista, joista jäsenvaltiot sallivat naudansukuisten kotieläinten alkioiden tuonnin, on komission päätöksessä 91/270/ETY (3), sellaisena kuin se on muutettuna päätöksellä 94/453/EY (4),
eläinten terveyttä koskevat vaatimukset ja eläinlääkärintodistukset naudan alkioiden tuonnissa kolmansista maista on vahvistettu komission päätöksessä 92/471/ETY (5), sellaisena kuin se on viimeksi muutettuna päätöksellä 94/453/EY,
Argentiinan toimivaltaiset viranomaiset ovat sitoutuneet 24 tunnin kuluessa ilmoittamaan teleksillä tai telefaksilla komissiolle ja jäsenvaltioille vahvistuksen seuraavien tautien esiintymisestä: karjarutto, suu- ja sorkkatauti, tarttuva naudan keuhkorutto, lampaan bluetongue-tauti, epitsoottinen verenvuototauti, Rift Valley -kuume ja tarttuva vesicular stomatitis -tauti, tai näitä tauteja vastaan toteutetun rokotusohjelman muutoksesta;
Argentiinan eläinten terveydellinen tilanne on tyydyttävä naudan alkioiden tuonnin osalta ja tämän maan eläinlääkintätoimi on rakenteeltaan hyvä ja hyvin järjestetty sekä tämän maan toimivaltaiset viranomaiset ovat antaneet neuvoston direktiivissä 89/556/ETY lueteltujen sääntöjen noudattamista koskevat takeet,
Argentiinan toimivaltaiset viranomaiset ovat sitoutuneet takaamaan, että nämä alkiot on kerännyt tai tuottanut ja käsitellyt hyväksytty ja valvottu alkionsiirtoryhmä tai alkiontuotantoryhmä, että ne on tarvittaessa kerätty eläimiltä, joiden terveydentila on tyydyttävä, että ne on varastoitu ja kuljetettu niiden terveydentilan säilymisen takaavien sääntöjen mukaisesti ja että niiden mukana on kuljetuksen aikana terveystodistus, jossa vahvistetaan, että tämä velvoite on täytetty,
olisi muutettava luetteloa kolmansista maista, joista jäsenvaltiot sallivat naudansukuisten kotieläinten alkioiden tuonnin ja vahvistettava eläinten terveyttä koskevat vaatimukset alkioiden tuonnille Argentiinasta, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 91/270/ETY liitteessä olevaan maiden luetteloon sana
"Argentiina".
2 artikla
Lisätään päätöksen 92/471/ETY liitteessä A olevassa II osassa olevaan maiden luetteloon sana
"Argentiina".
3 artikla
Tätä päätöstä sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä syyskuuta 1996.